EPISTOLA XCVIII [  olim  XXXV].  (Circa an. eumd.)   Dilecto Patri et coepiscopo suo  G., FULBERTUS  vivere, et valere.
Vester clericus propinquus noster F. ad nos veniens eo se gratiosiorem exhibuit, quo de vobis bene per omnia nuntiavit. Unde nunc illum salutationis gerulum facientes, et claritati vestrae comparati munusculis exorare volumus, si non est importunum, ut eam gratiam sibi sentiat prodesse, quam apud vos jamdudum nos credimus habuisse. Vale.